ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣስመራ፡ ንብሽክለታን ውድድር ብሽክለታን 'ባህሊ' ዝገበረት ከተማ 19 ጥቅምቲ 2019 ምንጪ ስእሊ, Getty Images መግለጺ ስእሊ, ብ2015 ኣብ ዝተኻየደ ቱርዲ ፍራንስ፡ ኤርትራዊ ተቀዳዳማይ ዳኒኤል ተኽለሃይማኖት፡ ማሊያ ዓቐበት ተኸዲኑ ነይሩ ዝተጨናነቐ ትራፊክ ኣብ ዘይትርአየላ ከተማ ኣስመራ፡ ሰብን ናውትን ሓንጊረን ካብን ናብን ክንቀሳቐሳ እትዕዘበን ብሽክለታት ብዙሓት'የን። ብብዝሒ እተን ብሽክለታን ተጠቀምትን ክንድነቕ ዝተዓዘበ ሓደ ነባሪ እታ ከተማ፡ ክንደየናይ ብዙሓት ምኻነን ንምርግጋጽ፡ 'ኣብዚ ከተማ'ኮ፡ ሓደጋ ትራፊክ ዘብጽሓ ንሳተን'የን' ኢሉና። ብሽክለታ ኣስመራ፡ መጓዓዝያን መሳለጢያን እያ። ኣብ ዓለማዊ ውድድራት ስፖርት ድማ፡ መወዳደሪትን ኣርማ ሓበንን እታ ሃገር እያ። ወጋሕታ ካብ ጫፍ ናብ ማእከል ከተማ ዝኣቱ ነጋዳይ፣ ቤተክርስቲያን ክዓጥን ዝግስግስ ቀሺ፣ ቦርሳ ዝተሓንገጠ ተምሃራይ፣ ማሕበራዊ ኣገልግሎትን ፖለቲካዊ ዕማማትን ዝዓዪ ሰራሕተኛን ካልእን፡ ብሽክለታ ይጥቀም። ነፍሲ ወከፍ ገዛ፡ እንተወሓደ ሓንቲ ብሽክለታ ክትረክብ ኣይትጽገምን። ክኢላ ስነ ሰብ (ኣንትሮፖሎጂስት) ሚሌና ቤሎኒን፤ ጋዜጠኛ ጀምስ ጄፈርን፤ ሓደ እዋን ንቢቢሲ ኣብ ዘዳለውዎ ስእላዊ መብርሂ ብሽክለታ ኤርትራ ዝሓዘ ጽሑፍ፡ ግጭታትን ዲፕሎማሲያዊ ተነጽሎን ኤርትራ፡ ንኣስመራ ብዘይልባ ናብ "ገነት ብሽክለታ" ቀይሮማ ክብሉ ገሊጾማ ነይሮም። ኣስመራ ብኸመይ ብዘይ ልባ ናብ 'ገነት ብሽክለታ' ተቐይራ?
